Μαφία του Σικάγου
Η Μαφία του Σικάγου (αγγλικά: Chicago Outfit) είναι εγκληματική οργάνωση στο Σικάγο στην πολιτεία των ΗΠΑ Ιλλινόις. Ιδρύθηκε περίπου το 1910 και αναπτύχθηκε κατά την διάρκεια της Ποτοαπαγόρευσης στις Ηνωμένες Πολιτείες. Πιστεύεται από αρκετούς ιστορικούς ότι η Μαφία του Σικάγου είναι μέρος της Αμερικανικής Μαφίας, αν και αυτό αμφισβητείται από άλλους. 

Η Μαφία του Σικάγου ξεκίνησε να επεκτείνει την επιρροή της στην πόλη, όταν ηγέτης της συμμορίας ήταν ο Τζόνι Τόριο, ο οποίος θεωρείται υπεύθυνος για την δολοφονία του ιδρυτή της οργάνωσης Μπιγκ Τζιμ Κολοσίμο, ο οποίος είχε αρνηθεί να ξοδέψει χρήματα στην κερδοφόρα επιχείρηση λαθρεμπορίου αλκοόλ, αγνοώντας τις εγκληματικές προοπτικές, τις οποίες θα έφερνε η Ποτοαπαγόρευση. Μετά την συνταξιοδότηση του Τόριο, ο Αλ Καπόνε ανέλαβε την συμμορία και συνέχισε να σημειώνει νίκες κατά των μικρότερων συμμοριών και της αντίπαλης συμμορίας του Μπαγκς Μοράν. Τελικά, ο Καπόνε αποδεκάτισε την συμμορία του Μοράν με την Σφαγή της Ημέρας του Αγίου Βαλεντίνου. Αφού ο Καπόνε καταδικάστηκε για φοροδιαφυγή το 1931, τον έλεγχο της οργάνωσης πήραν ο Τόνι Ακκάρντο και ο Πολ Ρίκα, ενώ ο Φρανκ Νίτι, το επίσημο αφεντικό, θεωρήθηκε "βιτρίνα". Μετά τον θάνατο του Ρίκα, ο Ακκάρντο έγινε το μοναδικό αφεντικό της Μαφίας του Σικάγου μέχρι την δεκαετία του 1970. 

Αν και δεν είχε ποτέ τον απόλυτο έλεγχο στο Σικάγο, η οργάνωση ήταν και είναι μια από τις ισχυρότερες εγκληματικές οργανώσεις στις ΗΠΑ, μακράν η ισχυρότερη στις Βόρειες και στις Κεντρικές Ηνωμένες Πολιτείες.
Q1297
Σικάγο
LOC
Q1204
Ιλλινόις
LOC
Q399999
Ποτοαπαγόρευσης στις Ηνωμένες Πολιτείες
Concept
Q125752
Αμερικανικής Μαφίας
MEDIA
Q366166
Τζόνι Τόριο
PER
Q184840
λαθρεμπορίου
Concept
Q80048
Αλ Καπόνε
PER
Q979329
Μπαγκς Μοράν
PER
Q1164263
Σφαγή της Ημέρας του Αγίου Βαλεντίνου
EVE
Q6502151
φοροδιαφυγή
Concept
Q35014
δεκαετία του 1970
Concept
Q1357541
Βόρειες
LOC
Q1071976
Μαφία του Σικάγου
ORG
Q1071976
Μαφία του Σικάγου
ORG
Q1071976
Μαφία του Σικάγου
ORG
located in the administrative territorial entity